Close (film)

Close er en belgisk/nederlandsk/fransk dramafilm fra 2022 regissert av Lukas Dhont og skrevet av Dhont og Angelo Tijssens. Filmen følger de to 13-år gamle vennene Léo og Rémi, spilt av  og , som får vennskapet satt på prøve når klassekamerater antyder at de er mer enn venner.

Filmen har blant annet vunnet Grand Prix-prisen under filmfestivalen i Cannes i 2022, Filmkritikerprisen under den norske filmfestivalen i Haugesund samme år og Amandaprisen 2023 i klassen beste utenlandske film. Den ble nominert til Oscar for beste internasjonale film under den 95. Oscar-utdelingen.

Handling 
På landsbygda i Belgia er to 13 år gamle gutter, Léo og Rémi, bestevenner som viser en dyp intim hengivenhet for hverandre. De har for vane å sove i samme seng på soverommet til Rémi. Rémis foreldre, Sophie og Peter, aksepterer dette uten å dømme dem, og de liker Léo som deres egen sønn. Léos familie hjelper til med å drive landbruksarbeid på en gård, hvor han og Rémi liker å leke sammen. På skolen spør andre klassekamerater åpent om Léo og Rémi er et par. Léo benekter dette på det sterkeste, men Rémi kommenterer ingenting. Léo blir urolig av denne oppfatningen, noe som blir forverret av homofobiske kommentarer rettet mot ham av andre gutter. I frykt for å bli utstøtt, innleder han nye vennskap og begynner med ishockey, som han bevisst ekskluderer Rémi fra. En natt, mens han sover over hos Rémi, bestemmer Léo seg for å sove på en egen madrass.

Men når han våkner, oppdager han at Rémi sover på samme madrass som ham. Léo blir aggressiv, noe som etterlater Rémi såret og forvirret. Vennskapet mellom Léo og Rémi blir gradvis dårligere, til tross for Rémis forsøk på å bli venner. Han slutter å sove over hos Rémi, begynner å sykle med andre elever enn ham, fortsetter med ishockey og bruker mer tid sammen med familien sin ved gården. Forvirret og sint angriper Rémi ham, og de to slåss. En dag, etter en skoletur hvor Rémi ikke er med, blir klassen informert om at Rémi har begått selvmord - noe Léo tror at det dårlige forholdet deres har forårsaket. Imidlertid forsøker han å skjule følelsene sine for alle andre, og klarer ikke å snakke med noen om dette under terapi-øktene som tilbys av skolen. At klassekameratene beskriver Rémi i nekrologer som en glad og vennlig gutt, utløser enda dårligere følelser i Léo. Han forsøker uten særlig hell å undertrykke sin dype indre smerte. Men ingen av hans nye vennskap kommer i nærheten av den dype forbindelsen han tidligere hadde med Rémi.

Skuespillere 
  som Léo
  som Rémi
 Émilie Dequenne som Sophie, Rémis mor
 Léa Drucker som Nathalie, Léos mor
 Kevin Janssens som Peter, Rémis far
 Marc Weiss som Yves, Léos far
  som Charlie, Léos storebror
  som Baptiste, klassekamerat av Léo og Rémi

Referanser

Eksterne lenker 
 

Belgiske dramafilmer
Nederlandske dramafilmer
Franske dramafilmer
Filmer fra 2022
Amanda for beste utenlandske kinofilm‎
Amandaprisen 2023